Oleksandr Zubkov

Oleksandr Zubkov (s. 3. elokuuta 1996 Makijivka) on ukrainalainen jalkapalloilija. Hän pelaa keskikentällä tai laitahyökkääjänä. Hän on pituudeltaan 182-senttimetrinen. Hän edustaa unkarilaista Ferencvárosia ja on pelannut Ukrainan maajoukkueessa.

Zubkov pelasi Šah’tar Donetskin junioreissa ja nousi edustusjoukkueeseen ensimmäisen kerran kaudella 2015–2016. Enemmän peliaikaa hän sai ollessaan lainalla Mariupolissa kauden 2018–2019 ja unkarilaisseura Ferencvárosissa kauden 2019–2020. Ferencváros osti hänet itselleen kesällä 2020. Zubkov on pelannut Ukrainan liigassa 39 ottelua, joissa hän on tehnyt kahdeksan maalia, ja Unkarin liigassa kolmen kauden aikana 73 ottelua, joissa hän on tehnyt 15 maalia. Mestarien liigassa hän pääsi vaihdosta kentälle yhdessä Šah’tar Donetskin ottelussa ja on pelannut avauskokoonpanossa viisi Ferencvárosin ottelua.

Zubkov pelasi Ukrainan nuorisomaajoukkueissa ja nousi A-maajoukkueeseen ensimmäisen kerran lokakuussa 2020 ystävyysottelussa Ranskaa vastaan. Hän on pelannut kesäkuun 21. päivään 2022 mennessä kaikkiaan 21 A-maaottelua, joista 12 ottelua avauskokoonpanossa. Hän teki maalin kesäkuussa 2021 ystävyysottelussa Pohjois-Irlantia vastaan. Kesällä 2021 pelatuissa EM-kilpailuissa hän pelasi ensimmäisessä alkulohko-ottelussa avauskokoonpanossa mutta joutui loukkantumisen vuoksi vaihtoon jo 13. minuutilla eikä pelannut turnauksessa enempää.

Lähteet 

Ukrainalaiset jalkapalloilijat
Vuonna 1996 syntyneet
Elävät henkilöt